Megara (mitologija)

Megara graikų mitologijoje – vyriausia Tėbų valdovo Kreonto duktė, Heraklio žmona . Herakliui pagimdė Terimachą, Kreontidą ir Deikontą arba Terimachą ir Ofitą. Pagal trečią versiją jam Megara pagimdė 8 sūnus .

Kai deivė Hera aptemdė Herakliui protą, jis užmušė 3 savo sūnus ir Megarą, vieną pašovęs strėle, kitam galvą trenkė į akmenį, manydamas kad jie Eurifiso vaikai (pagal Euripidą). Pagal kitą versiją jis užmušė savo sūnus ir 2 Ifiklo vaikus.

Vėliau Megarą Heraklis atidavė Jolajui į žmonas, kai visam laikui išvyko iš Tėbų. Tuomet Megarai buvo 33 metai, o jam 16 metų.

Megara pavaizduota Aidoje Polignoto iliustracijoje Delfuose. Jos personažas naudotas Euripido tragedijoje „Heraklis“ ir Senekos – „Heraklio beprotybė“.

Išnašos 

Graikų mitologijos mirtingieji